pythainlp/thai-wiki-dataset-v3 huggingface dataset:
โกฐสิงคลี

โกฐสิงคลี จัดเป็นเครื่องยาประเภทสัตว์วัตถุชนิดหนึ่ง โดยคำว่า "สิงคลี" แปลว่า "เขาของสัตว์" ซึ่งโกฐสิงคลีนี้คือ "เขากุย" (Saiga horn) ภาษาจีนกลางเรียก "หลิงหยางเจี่ยว" ภาษาจีนแต้จิ๋วเรียก "เล่งเอี๊ยง" เป็นเครื่องยาที่ได้มาจากเขาของสัตว์กีบชนิดที่เรียกว่า "กุย" (Saiga antelope) ที่มี ในวงศ์ Bovidae ซึ่งอาศัยอยู่ในที่ราบทุ่งหญ้าและบริเวณเนินสูงที่มีลมหนาวจัดและมักมีละอองฝุ่นทรายพัดกระจัดกระจายอยู่ โดยพบตั้งแต่ประเทศโปแลนด์ไปจนถึงตอนใต้ของประเทศรัสเซีย และทุ่งหญ้าในที่ราบสูงของประเทศมองโกเลีย พบมากสุดในเขตทุ่งหญ้าของประเทศคาซัคสถาน
โกฐสิงคลีที่มีขายในร้านขายเครื่องยาจีนส่วนใหญ่ นำเข้ามาจากทางภาคเหนือของเขตปกครองตนเองชนชาติอุยเกอร์แห่งซินเกียง มีสีขาวอมเหลือง ประมาณหนึ่งในสามถึงครึ่งหนึ่งจากโคนเขาจะมีเนื้อกระดูกที่แข็งและแน่น เมื่อเอาออกจะทำให้เขากลวง โปร่งใส เมื่อส่องกับแสงจะเห็นภายใน ส่วนครึ่งหลังของเขากุยจะมีช่องเล็กๆ ทอดเป็นเส้นตรงยาวไปจนถึงปลายเขาเรียกว่า "รูทะลุปลายเขา" ซึ่งจะเป็นลักษณะเฉพาะของโกฐสิงคลีนี้
ในพระคัมภีร์ทางแพทย์แผนไทยและตำราแผนโบราณกล่าวว่า "โกฐสิงคลี" มีฤทธิ์เย็นจัด มีรสเค็ม ใช้ในผู้ป่วยที่มีไข้สูง และมีอาการอื่นๆ ที่เกี่ยวเนื่องกับอาการไข้สูง เช่น ชัก หมดสติ เพ้อคลั่ง เป็นต้น อีกทั้งยังใช้ตัวยานี้เป็นยากันชักได้อีกด้วย โดยพบว่าเมื่อรับประทานโกฐสิงคลีนี้เข้าไปแล้วจะทำให้ร่างกายเย็นลง และสรรพคุณนี้แรงกว่าเขากระบือถึง 15 เท่า
== อ้างอิง ==
ชยันต์ พิเชียรสุนทร และ วิเชียร จีรวงศ์. คำอธิบายตำราพระโอสถพระนารายณ์. พิมพ์ครั้งที่ 2. กทม. อัมรินทร์พริ้นติ้งแอนด์พับลิชชิ่ง. 2548. หน้า 253 – 255
สมุนไพร
วานปรัสถ์

วานปรัสถ์ (वनप्रस्थ) แปลตรงตัวว่า "การละทิ้งชีวิตทางโลก" เป็นขั้นตอนที่สามของชีวิตตามระบบอาศรมสี่ ต่อเนื่องจากคฤหัสถ์ และตามด้วยสัญญาสี กระบวนการในขั้นวานปรัสถ์ประกอบด้วยการละทิ้งชีวิตทางโลกโดยส่งต่อภาระครอบครัวและการงานให้แก่รุ่นถัดไป และค่อย ๆ ถอยห่างจากชีวิตทางโลก บางตำราอาจเชื่อว่าชีวิตสามารถข้ามขั้นคฤหัสถ์ได้ โดยข้ามมายังขั้นวานปรัสถ์เลย
วานปรัสถ์ถือเป็นขั้นตอนของการเปลี่ยนจากการมุ่งเน้นอารฐะ (Artha) และกามะ มายังการมุ่งเน้นโมกษะ
== อ้างอิง ==
หลักธรรมในศาสนาฮินดู
อีวุย

อีวุย  หรือชื่อภาษาอังกฤษคือ อีวี่ (Eevee) เป็นสายพันธุ์โปเกมอนในแฟรนไชส์โปเกมอนของนินเทนโดและเกมฟรีก สร้างโดยเคน ซุงิโมะริ ปรากฏครั้งแรกในเกมโปเกมอนภาคเรด และ บลู และปรากฏในภาคถัดมา เกมภาคพิเศษ สินค้าต่าง ๆ และการปรับประยุกต์ให้เป็นการ์ตูนและสิ่งพิมพ์ของแฟรนไชส์ อีวุยเป็นโปเกมอนที่สามารถพัฒนาได้หลายร่างตามสภาพนั้นๆและก้อนหินพัฒนาร่างเช่น ก้อนหินไฟ ก้อนหินไฟฟ้า ก้อนหินน้ำ
สายพันธุ์โปเกมอน
ตัวละครที่เป็นสุนัขจิ้งจอก
ตัวละครที่เป็นสุนัข
ตัวละครที่เป็นแมว
วิดีโอเกมมาสคอต
มาสคอตอนิเมะและมังงะ
ปิปปี

ปิปปี (Bbibbi; ) เป็นเพลงของนักร้อง-นักแต่งเพลงชาวเกาหลีใต้ ไอยู ออกจำหน่ายรูปแบบดิจิทัลซิงเกิลวันที่ 10 ตุลาคม ค.ศ. 2018 โดยกาเกาเอ็ม "ปิปปี" ติดอันดับชาร์ตหลักทั้งหมดในเกาหลีใต้ และทำลายสถิติของเมลอนที่มีผู้ฟังมากที่สุดใน 24 ชั่วโมง ด้วยจำนวน 1.42 ล้านครั้ง ต่อมาเปิดตัวด้วยอันดับหนึ่งบนแกออนดิจิทัลชาร์ต เพลงดังกล่าวออกจำหน่ายในวาระครบรอบ 10 ปีนับตั้งแต่ไอยูเปิดตัว
==เพลง==
"ปิปปี" เป็นเพลงแนวออลเทอร์นาทิฟอาร์แอนด์บีแบบสบาย ๆ เนื้อเพลงแนวครุ่นคิดที่ใช้ประโยชน์จากเอฟเฟกต์เสียงและการเลียนเสียงธรรมชาติ เพลงนี้ถือเป็น "คำเตือน" ต่อผู้เกลียดชัง และผู้วิจารณ์ไอยู ซึ่งเธอเมินต่อความเห็นเรื่องภาพลักษณ์ของเธอ โดยเฉพาะวลีและคำเช่น "yellow C-A-R-D" และ "hello stup-I-D" "ปิปปี" หมายถึงเพจเจอร์ในภาษาเกาหลี โดยเฉพาะเสียงที่มาจากการกดปุ่มก่อนที่จะฝากข้อความไว้ อีกทั้ง "ปิปปี" ยังเป็นชื่อเกาหลีของ ปิปปี ลองสต็อกกิง ตัวละครจากนวนิยายเด็กสวีเดน ปิปปี ลองสต็อกกิง
==มิวสิกวิดีโอ==
มิวสิกวิดีโอกำกับโดย วีเอ็มโปรเจ็กต์ ซึ่งเผยแพร่พร้อมกับการออกจำหน่ายเพลง ใช้โทนสีแบบโมโนโครม ไอยูแสดงท่าเต้นแบบฮิปฮอปโดยไม่แสดงความรู้สึกทางสีหน้า ซึ่งเคตลิน เคลลี จากฟอบส์ เรียกว่า "เพิ่มความน่ารักมากกว่าน่ากลัว" เธอยังปรากฏตัวด้วยแฟชั่นชั้นสูง ซึ่งบิลบอร์ดระบุว่าเธอสวม "ผ้าพันคอแบบเกรซ เคลลี"
ขณะนี้มิวสิกวิดีโอดังกล่าวมีผู้เข้าชมมากกว่า 100 ล้านครั้ง กลายมิวสิกวิดีโอเกาหลียอดนิยมอันดับสองโดยนักร้องเดี่ยวหญิงในปี ค.ศ. 2018
==ชาร์ต==
==อ้างอิง==
เพลงในปี พ.ศ. 2561
ซิงเกิลในปี พ.ศ. 2561
เพลงของไอยู
เพลงภาษาเกาหลี
มามิ สาวน้อยพลังจิต

มามิ สาวน้อยพลังจิต หรือ มามิ สาวพลังจิต ( "เอสเปอร์มามิ") เป็นการ์ตูนญี่ปุ่นแต่งโดยฟูจิโกะ เอฟ. ฟูจิโอะเมื่อ พ.ศ. 2520 ตีพิมพ์ครั้งแรกในนิตยสาร โชเน็งบิ๊กคอมิก ก่อนดัดแปลงเป็นอนิเมะโทรทัศน์เมื่อ พ.ศ. 2530–2532 และอนิเมะภาพยนตร์ใน พ.ศ. 2531
เป็นเรื่องราวของสะคุระ มามิ สาวน้อยซึ่งค่อย ๆ มีพลังเหนือธรรมชาติ และใช้พลังที่มีในการช่วยเหลือผู้อื่น โดยได้รับการสนับสนุนจากทาคาฮาตะ คาสึโอะ เพื่อนชายที่ฉลาดหลักแหลมทว่าอ่อนแอ โดยเนื้อหาได้สอดแทรกการสนับสนุนวัยรุ่นและสิทธิสตรี
ซึ่งมังงะเรื่องนี้คล้ายกับเรื่องสั้น อากาเงะ โนะ อังโกะ (赤毛のアン子 "อังโกะคนหัวแดง") ที่ฟูจิโกะ เอฟ. ฟูจิโอะเคยแต่ง ต่อมาเปลี่ยนชื่อเป็น อังโกะ โออิ นิ โอโกรุ (アン子大いに怒る "เมื่ออังโกะจะโกรธจริง ๆ แล้วนะ") เป็นเรื่องราวของอาโอยามะ อังโกะ หญิงสาวที่พบว่าตนมีพลังจิต เธอพบความลับดำมืดของมารดาว่าสืบเชื้อสายแม่มด และตนเป็นนางแบบเปลือยให้พ่อตนเอง
== อ้างอิง ==
== แหล่งข้อมูลอื่น ==
การ์ตูนญี่ปุ่น
การ์ตูนญี่ปุ่นแนวโชเน็ง
รายการโชว์ของทีวีอาซาฮี
อนิเมะที่ออกฉายในปี พ.ศ. 2530
การ์ตูนสาวน้อยเวทมนตร์
ชนกันต์ พูนศิริวงศ์

ชนกันต์ พูนศิริวงศ์ (; เกิด 31 ตุลาคม พ.ศ. 2536) เป็นนักแสดงและนายแบบชาวไทย เริ่มเข้าสู่วงการบันเทิงเขามีโอกาสร่วมแสดงภาพยนตร์ครั้งแรกจากภาพยนตร์ "Art Idol อยากให้เธอรู้ว่ากูติสท์" เมื่อในปี 2555 และในปี 2556 เขาเริ่มเข้าเวทีการประกวดหนุ่มคลีโอ 2012 ได้รับรางวัลในตำแหน่ง Too Good To Be True Bachelor by TrueLife ต่อมาในปี 2557 เขาได้ลงนามสัญญาเป็นนักแสดงสังกัดช่อง 7มีผลงานละครเรื่อง คุณผีที่รัก เป็นที่รู้จักกันในบทบาท แมนสรวง
== ประวัติ ==
ชนกันต์ พูนศิริวงศ์ (ชื่อเล่น บอส) เกิดเมื่อวันที่ 31 ตุลาคม พ.ศ. 2536 ที่กรุงเทพมหานคร เป็นบุตรคนที่ 2 ในครอบครัวมีพี่น้องร่วมกันอยู่ 3 คนส่วนบิดาและมารดาเป็นคนเชื้อสายไทยและสัญชาติไทยนับถือศาสนาพุทธ จบการศึกษาระดับมัธยมศึกษาจากโรงเรียนกรุงเทพคริสเตียนวิทยาลัย และระดับปริญญาตรีจากคณะนิเทศศาสตร์ มหาวิทยาลัยกรุงเทพ
=== การทำงาน ===
เริ่มเข้าสู่วงการบันเทิงเขามีโอกาสร่วมแสดงภาพยนตร์ครั้งแรกจากภาพยนตร์ "Art Idol อยากให้เธอรู้ว่ากูติสท์" เมื่อในปี 2555 และในปี 2556 เขาเริ่มเข้าเวทีการประกวดหนุ่มคลีโอ 2012 ได้รับรางวัลในตำแหน่ง Too Good To Be True Bachelor by TrueLife ที่ 1 ใน 50 หนุ่มโสดในฝัน CLEO ชนกันต์เขาได้ร่วมแสดงมิวสิกวิดีโอครั้งแรก เพลง "อยากโดนทำร้าย" ของศิลปิน Twenty Town  (Feat. The Begins) และในปี 2557 ปัจจุบันชนกันต์เขาได้ลงนามสัญญาในฐานะนักแสดงในสังกัดช่อง 7และได้รับโอกาสร่วมแสดงละครเรื่องแรก คุณผีที่รัก ในบทบาท แมนสรวง ประกบคู่กับกีต้าร์ ศิริพิชญ์ วิมลโนช และรับงานละครเรื่อยมาในปี 2560 เขามีผลงานถ่ายแบบนิตยสาร "แอดติจูด" ฉบับเมื่อวันที่ 16 กุมภาพันธ์ พ.ศ. 2560 ต่อมาชนกันต์ได้ร่วมแสดงละคร น้ำเซาะทรายและเป็นครั้งแรกที่ได้ร่วมงานกับหนุ่ม ศรราม เทพพิทักษ์ และ กบ สุวนันท์ ปุณณกันต์ ละครแนวดราม่า ในบทบาท ทิว ประกบคู่กับแพรว เฌอมาวีร์ สุวรรณภาณุโชค และผลงานละครเรื่องนี้ได้ประสบความสำเร็จไปด้วยดี
== ผลงาน ==
=== เพลง ===
ความรักอยู่ที่ไหน (Ost.คลื่นผีป่วน)
สัญญาราตรี (Ost.จันทร์กระจ่างที่กลางทุ่ง)
อำเภอหัวใจ (Ost.บ้านไร่สายสมร)
=== ละครโทรทัศน์ ===
ละครโทรทัศน์ทั้งหมดด้านล่างนี้ออกอากาศทางช่อง 7 เอชดี
ละครโทรทัศน์ทั้งหมดด้านล่างนี้ออกอากาศทางโมโน 29
=== ละครสั้น ===
2558 ฟ้ามีตา ตอน โรงทาน ( อนิจจัง สังขาร..ย่อมไม่เที่ยง ) 
2558 ฟ้ามีตา ตอน พ่อที่ไม่เอาไหน
2559 ฟ้ามีตา ตอน ผู้หญิงข้า..ใครอย่าแตะ ( อยากตายก็เข้ามา เดี๋ยวจัดให้ ) 
2560 ฟ้ามีตา ตอน...จดหมายจากคนคุก
2560 ฟ้ามีตา ตอน ทางไปสวรรค์มันรก..ทางไปนรกมันเรียบ
2561 ฟ้ามีตา ตอน คนเห็นผี
=== พิธีกร ===
พิธีกรรายการ zat zone โซนมันวันเสาร์ (ช่อง 7 )
พิธีกรรายการสั้น แบบนี้ใช่เลย (ช่อง 7)
พิธีกรรายการ กินไหน ไปด้วยกัน (ช่อง 7) (กำลังออกอากาศ)
พิธีกรรายการ เด็กลองดี (ช่อง 7 HD) (กําลังออกอากาศ)
=== มิวสิกวีดีโอ ===
เพลง "อยากโดนทำร้าย" Twenty Town (Feat. The Begins)
เพลง "ทวง" - นิว ภชพน Feat.มิ้น ETC
เพลง "เขาไปแล้ว" (Feat. อาม ชุติมา) - WONDERFRAME
เพลง "บอกทีว่าจริง (Maybe?)" - AIM SATIDA
เพลง "คนที่ใช่ไม่ต้องพยายาม" - BEAN NAPASON
=== ภาพยนตร์ ===
Art Idol อยากให้เธอรู้ว่ากูติสท์ (2555) รับบทเป็น อาร์ท
Love u โคกอีเกิ้ง (2563) รับบทเป็น หมอแข่ว
อีเรียมซิ่ง (2563) รับบทเป็น เข้ม
== รางวัล ==
== อ้างอิง ==
== แหล่งข้อมูลอื่น ==
บุคคลจากโรงเรียนกรุงเทพคริสเตียนวิทยาลัย
บุคคลจากคณะนิเทศศาสตร์ มหาวิทยาลัยกรุงเทพ
นักแสดงสังกัดช่อง 7
นักแสดงชายชาวไทย
นัมเบอร์

สัญลักษณ์ # เป็นที่รู้จักกันมากที่สุดในชื่อ สัญลักษณ์นัมเบอร์ (number sign), แฮช, หรือ สัญลักษณ์ปอนด์ สัญลักษณ์ดังกล่าวเดิมใช้เพื่อวัตถุประสงค์หลากหลาย รวมทั้งการกำหนดจำนวนเชิงอันดับที่ และเป็นอักษรย่อตัวแฝดสำหรับปอนด์แอฟวาร์ดูพวา (ซึ่งมาจาก ℔ อีกทีหนึ่ง)
ตั้งแต่ปี 2007 การใช้สัญลักษณ์ดังกล่าวอย่างแพร่หลายเพื่อริเริ่มป้ายระบุข้อมูลอภิพันธุ์ทางแพลตฟอร์มสื่อสังคมทำให้ป้ายระบุดังกล่าวได้ชื่อว่า "แฮชแท็ก" และนับแต่นั้น ตัวสัญลักษณ์เองบางทีเรียกกันผิดว่า "แฮชแท็ก"
สัญลักษณ์นี้นิยามในยูนิโค้ดและแอสกีเป็น  และ &amp;num; ในเอชทีเอ็มแอล5 ในทางกราฟิก สัญลักษณ์นี้คล้ายกับสัญลักษณ์อื่นหลายตัว รวมทั้ง "ชาร์พ"  ซึ่งเป็นสัญกรณ์ดนตรี และเครื่องหมายเท่ากับและขนาน (⋕) ในวิชาคณิตศาสตร์ แต่แยกกันได้ด้วยการรวมขีดแนวนอนและขีดตั้งที่เอียงขวา
==อ้างอิง==
เครื่องหมายวรรคตอน
โรคกลัวตกกระแส

"โรคกลัวตกกระแส" (fear of missing out, FOMO) เป็นความวิตกกังวลทางสังคมแบบหนึ่ง ทำให้เกิดความรับรู้อย่างปิดกั้นไม่ได้ว่าคนอื่น ๆ กำลังได้รับประสบการณ์ที่ดี ในขณะที่เจ้าตัวไม่ได้รับประสบการณ์เช่นนั้น มีลักษณะเฉพาะคือทำให้เกิดความต้องการอยู่ตลอดเวลาที่จะเชื่อมต่อกับสิ่งที่คนอื่นกำลังทำอยู่
==อ้างอิง==
วัฒนธรรมอินเทอร์เน็ต
การสื่อสาร
ความวิตกกังวล
สื่อสังคม
การโฆษณา
หลิน เซิน

หลิน เซิน (; 16 มีนาคม ค.ศ. 1868 – 1 สิงหาคม ค.ศ. 1943) ชื่อรอง จื่อ เชา (子超) และชื่อเรียกขานว่า จ่าง เหริน (長仁), เป็นนักการเมืองชาวจีนที่ทำหน้าที่ดำรงตำแหน่งเป็นประธานาธิบดีแห่งสาธารณรัฐจีน ตั้งแต่ปี ค.ศ. 1931 จนกระทั่งเขาเสียชีวิต
==ประวัติ==

หลินเซินเกิดในครอบครัวชนชั้นกลางในเมืองช่างก้าน (尚幹鄉), จังหวัดหมิ่นโฮ่ว (閩侯縣), มณฑลฝูเจี้ยน, หลินได้รับการศึกษาจากมิชชันนารีชาวอเมริกัน หลังจากนั้นเขาทำงานที่สำนักงานโทรเลขของเมืองไทเปบนเกาะไต้หวัน สมัยนั้นอยู่ภายใต้การปกครองของราชวงศ์ชิง ในปี ค.ศ. 1884 หลังเกิดสงครามจีน-ญี่ปุ่นครั้งที่หนึ่ง จีนได้พ่ายแพ้สงครามและเสียเกาะไต้หวันให้ญี่ปุ่น เขาเข้าร่วมในกิจกรรมกองโจรกู้ชาติต่อต้านผู้ยึดครองชาวญี่ปุ่นเมื่อทำไม่สำเร็จเขาจึงได้กลับไปที่จีนแผ่นดินใหญ่และทำงานในสำนักงานศุลกากรเซี่ยงไฮ้ ในปี ค.ศ. 1902 หลังจากนั้นเขาได้เดินทางไปสหรัฐอเมริกา โดยอาศัยอยู่ที่ฮาวายและซานฟรานซิสโก เขาได้มีโอกาสเข้าศึกษาด้านกฎหมายที่มหาวิทยาลัยนิวยอร์กและไปศึกษาต่อด้านปรัชญาการเมืองที่มหาวิทยาลัยเคมบริดจ์ในอังกฤษตามลำดับ
ในระหว่างที่เขาเดินทางไปมาระหว่างอังกฤษและอเมริกา เขาได้เข้าร่วมขบวนการถงเหมิงฮุ่ยซึ่งทำการต่อต้านการปกครองของราชวงศ์ชิงในปี ค.ศ. 1905 และเป็นผู้จัดและประสานงานในต่างประเทศสำหรับพรรคก๊กมินตั๋งช่วงที่มีการเคลื่อนไหวสู้รบกับฝ่ายราชวงศ์ในการปฏิวัติซินไฮ่ โดยเขาเป็นผู้รับผิดชอบในการปฏิวัติในเขตเจียงซี ต่อมาเมื่อราชวงศ์ชิงล่มสลายและมีการก่อตั้งสาธารณรัฐจีนขึ้น เขากลายเป็นประธานวุฒิสภาในสมัชชาแห่งชาติ
==อ้างอิง==
นักการเมืองจีน
นักต่อต้านแห่งประเทศจีน
นักปฏิวัติ
บุคคลจากมณฑลฝูเจี้ยน
ประธานาธิบดีสาธารณรัฐจีน
เซอร์ไพรส์ (วงดนตรี)

เซอร์ไพรส์ (5urprise หรือ Surprise; 서프라이즈) เป็นกลุ่มนักแสดงชาวเกาหลีใต้กลุ่มแรก ประกอบด้วยนักแสดงห้าคน: ยูอิล, ซอ คัง-จุน, กง มย็อง, คัง แท-โอ และอี แท-ฮวาน
== ประวัติ ==
เอเยนซีแฟนตาจิโอเปิดตัววงเซอร์ไพรส์ในเดือนกันยายน พ.ศ. 2556 ประกอบด้วยสมาชิกชายห้าคน: ยูอิล, ซอ คัง-จุน, กง มย็อง, คัง แท-โอ และอี แท-ฮวาน สมาชิกในกลุ่มได้รับการคัดเลือกจากรายการ "Actor's League" ของแฟนทาจิโอ ซึ่งเป็นรายการสำหรับค้นหาผู้ที่ใฝ่ฝันเป็นนักแสดงและได้รับการฝึกฝนเป็นเวลาสองปีก่อนที่จะเปิดตัวในวงการบันเทิง
== สมาชิก ==
ยูอิล Yoo Il 유일 / ปาร์ค ซังอิล Park Sangil 박상일
ซอ คัง-จุน Seo Kangjoon 서강준 / อี ซึงฮวาน Lee Seunghwan 이승환
กง มย็อง Gong Myung 공명 / คิม ดงฮยอน Kim Donghyun 김동현
คัง แท-โอ Kang Taeoh 강태오 / คิม ยุนฮวาน Kim Yoonhwan 김윤환
อี แท-ฮวาน Lee Taehwan 이태환
== ผลงานเพลง ==
=== ซาวด์แทร็ก ===
2013: "Hey U Come On"
=== ซิงเกิลอัลบั้ม ===
==อ้างอิง==
กลุ่มดนตรีเคป็อป
บอยแบนด์เกาหลีใต้
สวีข่าย

สวีข่าย (; 5 มีนาคม พ.ศ. 2538) เป็นนักแสดงและนายแบบชาวจีนเป็นที่รู้จักจากบทบาทของ “ฟู่ฉาฟู่เหิง” แห่งตระกูล ฟูฉา ในซีรีส์เรื่อง “Story of  Yanxi Palace” และ ม่อชิง/หลี่เฉินหลาน ในซีรีส์เรื่อง The legends 2019 (หรือ เจาเหยา ใครว่าโลกนี้ไม่มีผี)
== ประวัติ ==
ในปี 2556 เขาได้รับรางวัลชนะเลิศจากการประกวดการคัดเลือกนายแบบในเมืองกว่างโจว ถัดมาในปี 2559 สวีข่ายได้เซ็นสัญญากับ Huanyu Film ผลงานการแสดงชิ้นแรกของเขา คือ รับบทเป็นตัวละครที่ชื่อว่า หยางเจี้ยน ในซีรีส์เรื่อง เจาเกอ
ในปี 2561 สวีข่ายได้ร่วมแสดงในซีรีส์โทรทัศน์นิยายอิงประวัติศาสตร์ เรื่อง Untouchable Lovers และ Story of Yanxi Palace เขาได้รับการยอมรับอย่างมากกับบทบาทของเขาในฐานะ ฟู่ฉ่า ฟู่เหิง ในซีรีส์เรื่อง Story of Yanxi Palace ซึ่งเป็นที่นิยมอย่างมากในประเทศจีนและทั่วเอเชีย
ในปี 2562 สวีข่ายได้แสดงเป็นหนึ่งในตัวละครหลักในภาพยนตร์เรื่อง Autumn Fairy Tale หรือ รักนี้ชั่วนิรันดร์ ในเวอร์ชันจีน ซึ่งเข้าฉายเมื่อ 14 กุมภาพันธ์ 2562 ที่ผ่านมา ในปีเดียวกัน สวีข่าย ได้รับการแสดงโดยเป็นตัวหลักครั้งแรกในซีรีส์เรื่อง The Legends 2019 หรือภาษาไทยในชื่อว่า เจาเหยา จอมมารโลกต้องจำ รับบทเป็น ม่อชิง/ลี่เฉินหลาน
== ผลงานการแสดง ==
=== ภาพยนตร์ ===
=== ซีรีส์ ===
== ผลงานเพลง ==
== อ้างอิง ==
นักแสดงชายชาวจีน
บุคคลจากเชินเจิ้น 
บุคคลที่เกิดในปี พ.ศ. 2538
นักแสดงละครโทรทัศน์ชายชาวจีน
บุคคลที่ยังมีชีวิตอยู่
นายแบบจีน
นักแสดงภาพยนตร์ชายชาวจีน
มินามิแอลป์

มินามิแอลป์  เป็นเทศบาลนครที่ตั้งอยู่ทางทิศตะวันตกของจังหวัดยามานาชิ ประเทศญี่ปุ่น พื้นที่กว่าสามในสี่ตั้งอยู่ในเขตภูเขา และมีบางส่วนตั้งอยู่ในอุทยานแห่งชาติมินามิแอลป์ มินามิแอลป์ก่อตั้งเป็นเทศบาลนครเมื่อ ค.ศ. 2003 โดยการผนวก 4 เมืองกับ 2 หมู่บ้าน ชื่อของเมืองนี้ตั้งขึ้นตามผลการลงคะแนนชื่อเมืองหลาย ๆ ชื่อที่ถูกส่งเข้าประกวด
== อ้างอิง ==
== แหล่งข้อมูลอื่น ==
นครในจังหวัดยามานาชิ
อิงฟ้า เกตุคำ

อิงฟ้า เกตุคำ  (เกิดเมื่อวันที่ 14 เมษายน พ.ศ. 2538)เกิดที่จังหวัดขอนแก่นเป็นนักแสดงและศิลปินชาวไทยสังกัดช่อง 7 เอชดี เป็นที่รู้จักกันในบทบาท นิชา จากละครเรื่อง ถิ่นผู้ดี ประกบคู่กับอั๋น ชยพล บุนนาค เป็นครั้งแรกต่อมาเขารับงานละครเรื่อยมา
==ประวัติ==
อิงฟ้า เกตุคำ ชื่อเกิด พิรุณรัตน์ เกตุคำ (ชื่อเล่น ฟ้า) เกิดเมื่อวันที่ 14 เมษายน พ.ศ. 2538 เป็นนักแสดงและศิลปินชาวไทย ส่วนบิดาและมารดาเป็นคนเชื้อสายไทยและสัญชาติไทยนับถือศาสนาพุทธเกิดที่จังหวัดขอนแก่น ประเทศไทย
===การศึกษา===
อิงฟ้าจบจากมัธยมโรงเรียนสวนกุหลาบวิทยาลัย นนทบุรีและปัจจุบันเขากำลังศึกษาต่อระดับปริญญาตรีมหาวิทยาลัยหอการค้าไทย
===การทำงาน===
เขาเริ่มเขาสู่วงการบันเทิงจากเวทีการประกวด Gopsis girl ได้รับรางวัลรองชนะอันดับ 3 ต่อมาได้ หลังจากนั้นเริ่มก้าวเข้าสู่ประกวดเวทีเดอะสตาร์ ค้นฟ้าคว้าดาว ปี 11 หนึ่งในผู้ผ่านเข้ารอบ 25 คนสุดท้ายภายหลังเขามีผลงานภาพยนตร์เรื่อง แหยมยโสธร 3ซึ่งที่รู้จักกันในบทบาท รำพัน ประกบคู่กับบิ๊กเอ็ม ลิขิต บุตรพรม เป็นครั้งแรกปัจจุบันเขาได้ลงนามสัญญาในฐานะนักแสดงสถานีโทรทัศน์สีกองทัพบกช่อง 7มีผลงานละครเช่น ถิ่นผู้ดี, สายโลหิต, สารวัตรใหญ่ และ พชรมนตรา เป็นต้นเขาเป็นแสดงรุ่นใหม่และยังรับงานละครเรื่อยมา
== ผลงาน ==
=== ละครโทรทัศน์ ===
ละครโทรทัศน์ทั้งหมดด้านล่างนี้ออกอากาศทางช่อง 7 เอชดี
| rowspan = "2" align = "center"| 2561 || align="center"| ถิ่นผู้ดี ||align="center"| ณิชา
|-
| align="center"| สายโลหิต ||align="center"| เจ้าจอมแม้น
|-
| rowspan = "3" align = "center"| 2562 || align="center"| สารวัตรใหญ่ ||align="center"| มัทนี
|-
| align="center"| พชรมนตรา ||align="center"| จันทร์
|-
| align="center"| กุหลาบเกราะเพชร ||align="center"| ดุจดาว
|-
| rowspan = "1" align = "center"| 2563 || align="center"| สมบัติมหาเฮง ||align="center"| ยาโย
|-
| rowspan="2" align="center"| 2564 ||align="center"| ทะเลเดือด ||align="center"| ลินจง / ร.ต.ท.เมลิน ศรีเมืองเทพ
|-
| align="center"| ทานตะวันสีเพลิง ||align="center"| ดวงแก้ว บุญยะทรัพย์ (ดวง)
|-
| rowspan="2" align="center"| 2565 ||align="center"| ปางเสน่หา ||align="center"| อ้อยใจ
|-
|align="center"| พยัคฆ์ร้ายนายกุหลาบ ||align="center"| เจิน
|-
| rowspan="3" align="center"| 2566 ||align="center"| ลมพัดผ่านดาว ||align="center"| อมยิ้ม
|-
|align="center"| พิภพมัจจุราช ||align="center"| ยมมณี
|-
| align="center"| มนตราตะเกียงเเก้ว ||align="center"| เกศรา ดำรงอิทธิ
|-
| rowspan="1" align="center"| 2567 ||align="center"| สองทระนง ||align="center"| หลา
|-
|}
ละครโทรทัศน์ทั้งหมดด้านล่างนี้ออกอากาศทางช่อง Media Channel
| rowspan = "1" align = "center"| 2555 || align="center"| กว่าจะรู้เดียงสา ||align="center"| แว่นทิพย์
|-
| rowspan = "1" align = "center"| 2556 || align="center"| สูตรรักพลิกล็อก ||align="center"| นันทิดา (แนน)
|-
|}
=== ละครสั้น ===
=== ภาพยนตร์ ===
== อ้างอิง  ==
==แหล่งข้อมูลอื่น==
เดอะสตาร์ ค้นฟ้าคว้าดาว ปี 11
นักแสดงชาวไทย
นักแสดงสังกัดช่อง 7
นักแสดงละครโทรทัศน์หญิงชาวไทย
บุคคลจากจังหวัดขอนแก่น
บุคคลจากโรงเรียนสวนกุหลาบวิทยาลัย นนทบุรี
บุคคลจากคณะมนุษยศาสตร์ มหาวิทยาลัยหอการค้าไทย
นางงามไทย
กองทัพอากาศสหราชอาณาจักร

กองทัพอากาศหลวง (Royal Air Force; RAF) เป็นกองทัพอากาศของสหราชอาณาจักร ก่อตั้งขึ้นในช่วงปลายสงครามโลกครั้งที่หนึ่ง เมื่อวันที่ 1 เมษายน ค.ศ. 1918 มันเป็นกองทัพอากาศอิสระที่เก่าแก่ที่สุดในโลก ภายหลังจากที่ได้มีชัยเหนือฝ่ายมหาอำนาจกลางในปี ค.ศ. 1918 อาร์เอเอฟจึงอุบัติขึ้น ในช่วงสมัยนั้น กองทัพอากาศขนาดใหญ่ที่สุดในโลก นับตั้งแต่การก่อตั้ง, อาร์เอเอฟได้เข้ามีบทบาทที่สำคัญในประวัติศาสตร์การทหารบริติซ  โดยเฉพาะอย่างยิ่ง,ได้เล่นบทบาทในส่วนใหญ่ในสงครามโลกครั้งที่สอง ซึ่งต่อสู้รบกับการทัพที่มีชื่อเสียงมากที่สุดคือ ยุทธการที่บริเตน
ภารกิจของกองทัพอากาศคือการสนับสนุนเป้าหมายของบริติซโดยกระทรวงกลาโหม(MOD) ซึ่งจะต้อง"ให้มีความสามารถในการรับประกันความปลอดภัยและการปกป้องสหราชอาณาจักรและดินแดนโพ้นทะเล รวมทั้งรับมือกับการก่อการร้าย เพื่อสนับสนุนวัตถุประสงค์ในนโยบายต่างประเทศของรัฐบาลโดยเฉพาะอย่างยิ่งในการส่งเสริมสันติภาพและความมั่นคงระหว่างประเทศ" อาร์เอเอฟได้อธิบายถึงภารกิจของตนว่า "การให้ คือ ความคล่องตัว ปรับตัว และความสามารถของกองทัพอากาศ, บุคคลสำหรับบุคคล ไม่เป็นสองรองใคร และนั้นทำให้เกิดการสนับสนุนอำนาจน่านฟ้าที่เด็ดขาดเพื่อสนับสนุนภารกิจป้องกันสหราชอาณาจักร" คำอธิบายภารกิจได้รับการสนับสนุนโดยคำนิยามของอาร์เอเอฟซึ่งเป็นแนวทางยุทธศาสตร์ อำนาจน่านฟ้าได้ถูกกำหนดให้เป็น"ความสามารถเพื่อโครงงานอำนาจทางอากาศและอวกาศเพื่อมีอิทธิพลต่อพฤติกรรมของผู้คนหรือเส้นทางของเหตุการณ์"
ปัจจุบัน กองทัพอากาศสหราชอาณาจักรได้มีกองบินปฏิบัติการของเครื่องบินรุ่นต่างๆ ได้ถูกอธิบายโดยอาร์เอเอฟว่าเป็น"ชายหน้าปีกเครื่องบิน"ในแง่เทคโนโลยี สิ่งนี้ส่วนใหญ่ประกอบด้วยเครื่องบินปีกตรึง รวมทั้งเครื่องบินขับไล่และเครื่องบินจู่โจม เครื่องบินตรวจการณ์เตือนภัยทางอากาศล่วงหน้าและการควบคุม(AEW&C) เครื่องบินหน่วยข่าวกรอง, การเฝ้าระวัง, การเข้ายึดครองเป้าหมาย และการลาดตะเวน(ISTAR), ข่าวกรองทางสัญญาณ(SIGINT) และเครื่องบินสำหรับการเติมเชื้อเพลิงกลางเวหา และเครื่องบินขนส่งทางยุทธศาสตร์และกลยุทธวิธี ส่วนมากของเครื่องบินปีกหมุนของกองทัพอากาศสหราชอาณาจักรจากส่วนหนึ่งของ tri-service กองบัญชาการกองบินปีกหมุนร่วม(Joint Helicopter Command)ในการสนับสนุนกองกำลังทางภาคพื้นดิน ส่วนใหญ่ของเครื่องบินแห่งอาร์เอเอฟและบุคลากรอยู่ในฐานทัพสหราชอาณาจักร กับคนอื่นๆที่ทำหน้าที่ในปฏิบัติการ(โดยเฉพาะอย่างยิ่งในอิรักและซีเรีย) หรือฐานทัพโพ้นทะเลที่มีมายาวนาน(เกาะอัสเซนชัน, ไซปรัส, ยิบรอลตาร์ และหมู่เกาะฟอล์กแลนด์) ถึงแม้ว่าอาร์เอเอฟจะเป็นกองทัพอากาศหลักของอังกฤษ แต่กองบินนาวี (Fleet Air Arm) แห่งราชนาวีและกองบินทหารบก (Army Air Corps)แห่งกองทัพบกบริติซยังส่งมอบอำนาจน่านฟ้าซึ่งรวมเข้ากับสภาพแวดล้อมทางทะเล ชายฝั่ง และพื้นดิน
== อ้างอิง ==
 
กองทัพอากาศแบ่งตามประเทศ
ก่อตั้งในปี พ.ศ. 2461
กองทัพสหราชอาณาจักร
เพาล์ โบเบล

เพาล์ โบเบล(13 สิงหาคม ค.ศ. 1894 - 7 มิถุนายน ค.ศ. 1951) เป็นชาวเยอรมันที่เป็นผู้บัญชาการหน่วยเอ็สเอ็สและเป็นอาชญากรสงคราม เขาเป็นบุคคลสำคัญในการจัดระเบียบและทำการสังหารหมู่ที่บาบึนบาร์ เมื่อปี ค.ศ. 1941 ในเดือนมิถุนายน ค.ศ. 1942 โบเบลได้ถูกบรรจุอยู่ในความรับผิดชอบของหน่วย Sonderaktion 1005, ด้วยภารกิจในการทำลายหลักฐานความโหดเหี้ยมของนาซีในยุโรปตะวันออก หลังสงคราม, เขาได้ถูกตัดสินในการพิจารณาคดีไอน์ซัทซ์กรุพเพินและถูกประหารชีวิต
นาซี
ทหารในสงครามโลกครั้งที่สอง
ผู้ถูกประหารชีวิต
อาชญากรสงครามชาวเยอรมัน
ชาวเยอรมันที่ถูกประหารชีวิต
ผู้ถูกประหารชีวิตโดยการแขวนคอ
บุคคลจากพ็อทซ์ดัม
ทาดูเคปา

ทาดูเคปา, ในภาษาเฮอร์เรียนเรียกว่า ทาดู-เฮปา พระองค์เป็นพระราชธิดาของธัชรัตตา กษัติย์แห่งไมตานนี (ปกครองระว่าง 1382 - 1342 ปีก่อนคริสตกาล) กับพระมเหสีจูนิ และเป็นพระราชนัดดาของกษัตริย์อาร์ตาซูมารา พระนางจิลูเคปามีศักดิ์เป็นพระปิตุจฉาของพระองค์ซึ่งทรงอภิเษกสมรสกับฟาโรห์อเมนโฮเทปที่ 3 ในปีที่ 10 แห่งการครองราชย์ พระองค์ทรงอภิเษกสมรสกับฟาโรห์อเมนโฮเทปที่ 3 ในอีกสองทศวรรษต่อมา
== การอภิเษกสมรสกับฟาโรห์อเมนโฮเทปที่สาม ==
มีข้อมูลค่อนข้างน้อยที่สามารถทราบถึงที่มาเจ้าหญิงไมตานนีพระองค์นี้ โดยสันนิษฐานว่าพระองค์ประสูติเมื่อปีที่ 21 แห่งการครองราชย์ของฟาโรห์อเมนโฮเทปที่ 3 (เมื่อ 1366 ปีก่อนคริสตกาล) ประมาณสิบห้าปีต่อมา กษัตริย์ธัชรัตตา พระบิดา องพระองค์ทรงส่งพระองค์ไปอภิเษกสมรสกับฟาโรห์อเมนโฮเทปที่ 3 ในปีที่ 36 แห่งการครองราชย์ (ราว 1352 ปีก่อนคริสตกาล) เพื่อผูกสัมพันธไมตรีต่อทั้งสองอาณาจักร พระองค์ปรากฏอยู่ในบันทึกแห่งอาร์มานาของกษัตริย์ธัชรัตตาเมื่อ 1350 - 1340 ปีก่อนคริสตกาล กษัตริย์ธัชรัตตาได้ส่งคำขอให้พระราชธิดาของพระองค์ได้เป็นสมเด็จพระราชินี ถึงแม้ว่าตำแหน่งนี้เป็นของพระนางติเยก็ตาม ของกำนัลของกษํตริย์ธัชรัตตาประกอบไปด้วย ม้าจำนวนหนึ่งคู่ รถม้าศึกชุบทองคำพร้อมฝังอัญมณีมีค่า ครอกหามสำหรับอูฐตกแต่งด้วยทองคำและหินมีค่า ผ้าทอเสื้อและเครื่องประดับ อาทิ กำไลข้อมือ กำไลแขนและอื่นๆ อานม้า แต่ในทางกลับกันฟาโรห์อเมนโฮเทปที่ 3 ไม่เคยส่งรูปสลักทองคำที่พระองค์เสนอและภายหลังจากการสิ้นพระชนม์ของพระองค์ กษัตริย์ธัชรัตตาได้สาส์นร้องขอเกี่ยวกับปัญหาการแลกเปลี่ยน
== การอภิเษกสมรสกับฟาโรห์อเคนาเตน ==
ฟาโรห์อเมนโฮเทปที่ 3 ทรงสิ้นพระชนม์ลงได้ไม่นานหลังจากพระองค์เสด็จมาถึงอียิปต์ และในที่สุดพระองค์ก็ทรงอภิเษกสมรสกับฟาโรห์อเมนโฮเทปที่ 4 (อเคนาเตน) พระราชโอรสในฟาโรห์อเมนโฮเทปที่ 3 
== ความเกี่ยวข้องกับคิยาหรือเนเฟอร์ติติ ==
นักวิชาการบางคนระบุว่า พระนางทาดูเคปาและพระนางคิยา พระมเหสีในฟาโรห์อเคนาเตน มีเรื่องราวเกี่ยวกับพระนางคิยา ซึ่งอาจจะเป็นที่มาของเรื่องราวในช่วงอาณาจักรใหม่ที่เรียกว่า นิทานสองพี่น้อง นิทานนี้ได้เล่าเรื่องราวของฟาโรห์ตกหลุมรักหญิงสาวชาวต่างชาติที่สวยงามหลังจากดมผมของเธอ ถ้าพระนางทาดูเคปาซึ่งต่อมาเป็นที่รู้จักในพระนามว่า คิยา พระองค์ก็จะมีชีวิตอยู่ที่อาร์มานาที่ซึ่งมีภาพกับฟาโรห์และพระราชธิดาอย่างน้อยหนึ่งพระองค์
และนักวิชการบางส่วนอื่น ๆ เช่น แพทรี่, ไดรโอตันและแวนเดียร์ สันนิษฐานว่าพระนางทาดูเคปาได้รับพระนามใหม่หลังจากสถาปนาเป็นพระมเหสีในฟาโรห์อเคนาเตน และจะต้องเป็นไปได้ว่าจะป็นพระนางเนเฟอร์ติติที่มีชื่อเสียง สันนิษฐานนี้แสดงให้เห็นว่าพระนามของเนเฟอร์ติติที่แปลว่า "สิ่งสวยงามที่ได้มา" หมายถึงที่มาของเนเฟอร์ติติว่าเป็นพระนางทาดูเคปา
== อ้างอิง ==
มาแตอุช มอราวีแยตสกี

มาแตอุช ยากุป มอราวีแยตสกี (Mateusz Jakub Morawiecki; เกิดวันที่ 20 มิถุนายน พ.ศ. 2511) เป็นนักการเมือง นักประวัติศาสตร์ และนักเศรษฐศาสตร์ชาวโปแลนด์ เขาดำรงตำแหน่งนายกรัฐมนตรีโปแลนด์คนที่ 17 และคนปัจจุบันมาตั้งแต่ พ.ศ. 2560
บุคคลที่เกิดในปี พ.ศ. 2511
บุคคลที่ยังมีชีวิตอยู่
รัฐมนตรีโปแลนด์
นายกรัฐมนตรีโปแลนด์
บุคคลจากวรอตสวัฟ
สุกวิณ แก้วพิกุล

สุกวิณ แก้วพิกุล ชื่อเล่น อาร์ม เกิดวันที่ 5  กันยายน พ.ศ. 2535 เป็นนักแสดงชาวไทย
อาร์มจบการศึกษาในระดับประะถมศึกษาที่ โรงเรียนพระแม่มารีประจวบคีรีขันธ์  จังหวัดประจวบคีรีขันธ์ จบชั้นมัธยมศึกษาที่ โรงเรียนประจวบวิทยาลัย จังหวัดประจวบคีรีขันธ์ สำเร็จการศึกษาระดับปริญญาตรี มหาวิทยาลัยรังสิต คณะบริหารธุรกิจ สาขาการจัดการธุรกิจค้าปลีก
สนใจงานด้านวงการบันเทิง แต่อายุ 15–16 ปี แรงบันดาลใจมาจากเพื่อนของพี่ชายไปประกวดดัชชี่บอย จึงเดินทางมาศึกษาที่กรุงเทพ ได้เข้าประกวดเดอะสตาร์ปีที่ 9 แต่ตกรอบ จากนั้นได้เซ็นสัญญาเป็นนักแสดงฝึกหัด จากนั้นได้มีโอกาสเป็นดีเจฝึกหัดนาน 2 ปี จึงได้มาแสดงละครเรื่องแรกคือ นายร้อยสอยดาว และเรื่องต่อมา ฝายน้ำใจ และ กล่อมรัก ทางช่อง 5 ซึ่งถือเป็นการรับบทพระเอกครั้งแรก รับบทเป็น ผู้การหมึกสมอ ในละครเรื่องนี้ยังต้องแสดงฉากบู๊ด้วย
== ผลงาน ==
ละคร
ภาพยนตร์
เพลง
กีฬา
พรีเซนเตอร์
* ผลิตภัณฑ์อาหารเสริมซีโอเน่
* ผลิตภัณฑ์อาหารเสริมโอริช
* Honda big wing
* ผลิตภัณฑ์อาหารเสริม Xanta แซนต้า
* ผลิตภัณฑ์นม - โยเกิร์ตไทยเดนมาร์ค
== รางวัล ==
ต้นแบบคนดี (คนทำดีต้นแบบสังคมแห่งปี ประจำปี 2562) "คนไทยตัวอย่าง"  ครั้งที่ 6 รางวัล หงส์ทอง สาขา ศิลปิน ดารา นักแสดง ตัวอย่างดีเด่น
== อ้างอิง ==
บุคคลจากจังหวัดประจวบคีรีขันธ์
บุคคลจากโรงเรียนพระแม่มารีประจวบคีรีขันธ์
บุคคลจากโรงเรียนประจวบวิทยาลัย
บุคคลจากคณะบริหารธุรกิจ มหาวิทยาลัยรังสิต
นักแสดงชายชาวไทย
นักร้องชายชาวไทย
นักแสดงละครโทรทัศน์ชายชาวไทย
นักแสดงภาพยนตร์ชายชาวไทย
นายแบบไทย
นักแข่งรถชาวไทย
นักแสดงชายชาวไทยในศตวรรษที่ 21
อุลลิมเอนเตอร์เทนเมนต์

อุลลิมเอนเตอร์เทนเมนต์ (Woollim Entertainment; ) เป็นบริษัทการบันเทิงประเทศเกาหลีใต้ก่อตั้งเมื่อปี ค.ศ. 2003 โดย อี ช็อง-ย็อป
==ประวัติ==
ในเดือนสิงหาคม ค.ศ. 2013 อุลลิมเอนเตอร์เทนเมนต์ควบรวมกับเอสเอ็มคัลเจอร์แอนด์คอนเทนส์ ซึ่งเป็นบริษัทในเครือของเอสเอ็มเอนเตอร์เทนเมนต์ เพื่อก่อตั้ง "อุลลิมเลเบิล" ซึ่งเป็นค่ายเพลงอิสระที่เพลงของพวกเขาจะแตกต่างจากเอสเอ็มเอนเตอร์เทนเมนต์ ที่มีรูปแบบดนตรีของตัวเองและกลุ่มศิลปินที่คัดเลือกเอง
เมื่อวันที่ 21 มีนาคม ค.ศ. 2016 เอสเอ็มคัลเจอร์แอนด์คอนเทนส์ ตัดสินใจแยกธุรกิจเนื้อหาวิดีโอออกจากธุรกิจเนื้อหาเพลง จึงก่อตั้งอุลลิมเอนเตอร์เทนเมนต์ขึ้นมาเพื่อจัดการธุรกิจเพลง โดยมีเอสเอ็นคัลเจอร์แอนด์คอนเทนส์เป็นผู้ถือหุ้นทั้งหมดของบริษัท ซึ่งมีผลบังคับใช้ในวันที่ 8 มิถุนายน ค.ศ. 2016
==ศิลปิน==
===ศิลปินเพลง===
กลุ่ม
อินฟินิต
เลิฟลิซ
โกลเดนไชลด์
ร็อกเก็ตพันช์
ดริปปิ้น
กลุ่มย่อย
อินฟินิตเอฟ
ทูฮาร์ต (บริหารร่วมกับเอสเอ็มเอนเตอร์เทนเมนต์)
เดี่ยว
Joo
คิม ซอง-กยู
Nam Woo-hyun
Jang Dong-woo
Hong Joo-chan
คว็อน อึน-บี
==อ้างอิง==
==แหล่งข้อมูลอื่น==
ค่ายเพลงเกาหลีใต้
ค่ายเพลงก่อตั้งในปี พ.ศ. 2546